kardosdrur/scandi-wiki huggingface dataset:
A Quick Fix of Melancholy

A Quick Fix of Melancholy er den fjerde ep fra det norske avantgarde-band Ulver.

Sangen "Eitttlane" er et remix af "Nattleite" (fra Kveldssanger); navnene er anagrammer af hinanden. Teksten til sangen "Vowels" er taget fra et lipogram-digt af samme navn af Christian Bök, en eksperimenterende canadisk digter.

Spor
"Little Blue Bird" – 6:35 
"Doom Sticks" – 4:40
"Vowels" – 6:18
"Eitttlane" – 5:22

Album fra 2003
Ulver-album
Teachings in Silence

Teachings in Silence er et opsamlingsalbum af det norske avantgarde-band Ulver. Det kombinerer de to tidligere ep'er, Silence Teaches You How to Sing og Silencing the Singing. Oprindeligt blev albummet udgivet i 2002 i kun 1000 eksemplarer, men blev dog siden hen genoptrykt i 2003.

Spor
"Silence Teaches You How to Sing" – 24:05
"Darling Didn't We Kill You?" – 8:52
"Speak Dead Speaker" – 9:33
"Not Saved" – 10:29

Eksterne henvisninger
 

Ulver-album
Opsamlingsalbum fra 2002
Grønlandsfonden

Grønlandsfonden blev oprettet efter M/S Hans Hedtofts forlis den 30. januar 1959. De afdødes familier var berørt af denne begivenhed, og der blev derfor, af den socialdemokratiske statsminister H.C. Hansen oprettet en landsindsamling i både Danmark og Grønland, som i alt indsamlede 3,7 mio. kr. Grønlandsfonden skulle sikre de pårørende fra økonomisk nød.

Grønlandsfonden af 1959 ophørte som selvstændig fond 1. juni 2005 med 6,1 mio. kroner på kontoen og blev lagt sammen med nogle andre grønlandske fonde.

Litteratur 
 Halskov, Lars og Morten Halskov (2009). Skibet, der forsvandt, historien om M/S Hans Hedtofts gådefulde forlis

Eksterne henvisninger 
 Radioudsendelse arkiveret fra DR P1, 25. januar 2009 med Lars Halskov, hvor det blandt andet berettes at over halvdelen af de omkomnes pårørende blev afvist af Grønlandsfonden, og at den begyndte at dele flere penge ud til kulturelle formål end den nogensinde havde brugt på de efterladte familier.

Fonde (stiftelser)
Fonden
Silencing the Singing

Silencing the Singing er en ep af det norske avantgarde-band Ulver.

Spor
"Darling Didn't We Kill You?" – 8:52
"Speak Dead Speaker" – 9:33
"Not Saved" – 10:29

Album fra 2001
Ulver-album
Kveldssanger

Kveldssanger er det andet album fra det norske band Ulver. Albummet er væsentligt anderledes end sin forgænger Bergtatt – hvor Bergtatt var en blanding af folkemusik og black metal, består Kveldssanger udelukkende af akustisk folkemusik.

Spor 
"Østenfor Sol og vestenfor Maane" – 3:26
"Ord" – 0:17
"Høyfjeldsbilde" – 2:15
"Nattleite" – 2:12
"Kveldssang" – 1:32
"Naturmystikk" – 2:56
"A cappella (Sielens Sang)" – 1:26
"Hiertets Vee" – 3:55
"Kledt i Nattens Farger" – 2:51
"Halling" – 2:08
"Utreise" – 2:57
"Søfn-ør paa Alfers Lund" – 2:38
"Ulvsblakk" – 6:56

Album fra 1996
Ulver-album
Perdition City: Music to an Interior Film

Perdition City: Music to an Interior Film er det femte studiealbum fra det norske band Ulver. På albummet vendte den tidligere Ulver- og Satyricon-guitarist Håvard Jørgensen tilbage som sessionsmusiker.

Spor 
"Lost in Moments" – 7:16
"Porn Piece or The Scars of Cold Kisses" – 7:09
2.1 Piece One – 3:58
2.2 Piece Two – 3:11
"Hallways of Always" – 6:35
"Tomorrow Never Knows" – 7:59
"The Future Sound of Music" – 6:39
"We Are the Dead" – 3:40
"Dead City Centres" – 7:10
"Catalept" – 2:05
"Nowhere/Catastrophe" – 4:48

"Catalept" er et remix af "Prelude" fra filmen Psycho.

Eksterne henvisninger 
 

Album fra 2000
Ulver-album
Timothy Geithner

Timothy Franz Geithner (født 18. august 1961 i New York City, New York, USA) er en amerikansk økonom og politiker, der fra 26. januar 2009 til 25. januar 2013  fungerede som USA's finansminister under præsident Barack Obama. Han blev erstattet af Jack Lew.

Geithner blev født i New York City-bydelen Brooklyn, men levede det meste af sin barndom i udlandet, på grund af faderens arbejde. Efter sin hjemkomst til USA læste han økonomi ved Johns Hopkins University i Baltimore, Maryland. Efter endt uddannelse blev han i 1988 ansat i USA's finansministerium. Efter de følgende 20 år at have gjort karriere i ministeriet, og besiddet flere betydningsfulde poster, blev han efter præsidentvalget i USA 2008 udpeget af Barack Obama som den nye finansminister i hans regering. Han blev officielt indsat på posten den 26. januar 2009, seks dage efter at Obama var blevet taget i ed som landets 44. præsident.

Se også 
 Regeringen Barack Obama

Eksterne henvisninger 

 Biografi

Personer fra New York
Økonomer fra USA
Finansministre fra USA
AK81

AK81 er en gadebande i Danmark. Det er en støttebande (også kendt som marionetklub af de retshåndhævende myndigheder) til Hells Angels, men medlemmerne er ikke forpligtet til at eje en motorcykel. Derfor rekrutterede de meget hurtigere end Hells Angels i Danmark.

AK81 er en forkortelse, hvor AK står for "altid klar" og 81 for Hells Angels initialer, det 8. bogstav i alfabetet (H) og 1. bogstav i alfabetet (A). Banden blev dannet i 2007 for at bekæmpe Den Internationale Klub og andre indvandrergadebander i kampen om det lukrative hashmarked. Dette betyder at det hovedsageligt fungerer som muskelkraft for Hells Angels. Politiet vurderer at de har omkring 300 medlemmer.

Den 14. august 2008 blev den 19 år gamle kurder Osman Nuri Dogan skudt og dræbt af AK81-medlemmer i Tingbjerg.  Senere samme år, den 8. oktober, opstod der en skudepisode mellem AK81-medlemmer og en gruppe af indvandrere på Nørrebro, København, hvor en person blev såret. Et medlem af AK81 begyndte at skyde mod en gruppe af indvandrerbandemedlemmer, der gik i dækning, før de ringede efter assistance, der ankom bevæbnet med geværer. Den næste dag blev AK81-medlemmer angrebet af indvandrerbander i Odense, hvilket førte til at politiet anholdt fjorten personer. Volden har også spredt sig til gaderne og ind i fængslerne. I august 2009 udbrød der et masseslagsmål mellem Hells Angels og indvandrerbander i Vridsløselille Statsfængsel. Og den 12. august 2009 blev tre personer tilknyttet AK81 og Hells Angels dømt for at have angrebet to indvandrere i en klub i Hellerup i april samme år.

Referencer 

Etableret i 2007
Bander i Danmark
Gadebander
Shaun Donovan

Shaun Donovan (født 24. januar 1966 i New York City, New York, USA) er en amerikansk politiker, der siden 22. januar 2009 har fungeret som USA's bolig- og byudviklingsminister under præsident Barack Obama. Han tilhører ligesom sin præsident det Demokratiske Parti.

Donovan blev født i New York City og studerede statskundskab på Harvard Universitet. Efter endt uddannelse gjorde han blandt andet karriere indenfor boligpolitik i New York. Efter præsidentvalget i USA 2008 blev han udpeget af Barack Obama som den nye undervisningsminister i hans regering. Han blev officielt indsat på posten den 22. januar 2009, to dage efter at Obama var blevet taget i ed som landets 44. præsident.

Se også 
 Regeringen Barack Obama

Eksterne henvisninger 

 Biografi 

Personer fra New York
Ministre fra USA
Edward Stettinius, Jr.

Edward Reilly Stettinius, Jr. (født 22. oktober 1900, død 31. oktober 1949) var en amerikansk politiker og landets 48. udenrigsminister. Han besad posten under Franklin D. Roosevelt og Harry S. Trumans præsidentperioder, fra 1. december 1944 til 27. juni 1945. Efter sin periode som minister var han fra 1945 til 1946 USA's FN-ambassadør.

Eksterne henvisninger 

 Biografi 

Udenrigsministre fra USA
Personer fra Chicago
Ringsted Gymnasium

Ringsted Gymnasium er et gymnasium på Sjælland, som modtog de første elever i august 2009. Der oprettedes to 1.g-klasser det første år og projekteres derefter med et stigende elevtal de følgende år. I 2010 startede fire 1.g-klasser og i 2011 fem. 

Ringsted Gymnasium er en del af en ny overbygning kaldet Midtsjællands Gymnasium, der fungerer som overordnet juridisk, administrativ og økonomisk enhed, og som også indbefatter Haslev Gymnasium. De to gymnasier har samme rektor, Lene Eilertsen, men de har hver deres vicerektor.

Gymnasiets første bygning blev klar i august 2010, og hovedbygningen blev indviet i august 2013.

Eksterne henvisninger 
 Ringsted Gymnasiums officielle hjemmeside 

Gymnasier i Danmark
Gymnasium
Etableret i 2009
Gymnasium
Niels Jørgensen

Niels Jørgensen er et navn, der bæres eller har været båret af adskillige, herunder:

 Niels Jørgensen (Blekingegadebanden) – medlem af Blekingegadebanden
 Niels Jørgensen (fodboldspiller) – deltog i OL 1992
 Niels Jørgensen (godsejer) – ejede Krogerup 1648-1652
 Niels Jørgensen (husmand) – første formand for Statens Jordlovsudvalg
Skovbevokset tørvemose

Skovbevoksede tørvemoser er tidligere højmoser hvor tørvelaget er under nedbrydning, og hvor der er sket betydelig tilvækst af træer, buske og anden vegetation der ikke forekommer i den aktive højmose.

Skovbevokset tørvemose er betegnelsen for en naturtype i Natura 2000-netværket, med nummeret 91D0.

Forudsætninger 

Mosens overflade er sunket sammen og dermed blevet flad eller konkav, og ligger typisk lavere end det omgivende lands niveau.

Der kan være flere årsager til at en højmose er under nedbrydning – ofte direkte eller indirekte menneskeskabte
 Der kan være eller have været udvinding af tørv hvorved det aktive øverste lag af højmosen er skrællet bort
 Af naturlige eller menneskeskabte årsager kan der være kommet en tilgang af næringsstoffer, ofte med vand, og/eller kalk som enten direkte hæmmer tørvemossets vækst og/eller medfører at tørvemosset udkonkurreres af andre vegetationsformer
 Af naturlige eller menneskeskabte årsager, f.eks. dræning, er vandstanden i højmosen sænket så meget at tørvemossets vækst hæmmes eller standses helt. Samtidig sker typisk tilgroning med buske og træer på den nu mere tørre moseflade.

I alle tilfælde bliver der gode forhold for en lang række Pionerplanter, herunder træer, som f.eks. Vorte-Birk og Skovfyr. Andre træer indfinder sig efterhånden.

Plantearter 

Vegetationen vil omfatte visse af de arter der findes i aktive højmoser, men typisk vil tranebær, de insektædende arter som fx rundbladet soldug og flere andre arter mangle.

Karakteristiske træer er dunbirk, rødgran og skovfyr.

Karakteristiske planter er hundehvene, grå star, stjernestar, almindelig star, næbstar, mosebølle, engviol og revling.

Eksempler på Naturtypen 
Skovbevoksede tørvemoser forekommer hist og her i hele landet. I hovedstadsområdet f.eks. Gammelmosen i Vangede og Sækkedam i Rude Skov.

Se også 
 Fattigkær
 Mose

Kilder og henvisninger 

 http://novana.au.dk/naturtyper/skove/skovbevokset-toervemose-91d0/ Skovbevokset tørvemose]] (91D0) på novana.au.dk
 Danske Naturtyper i det europæiske NATURA 2000 Netværk , udg. af Skov- og Naturstyrelsen i 2000, 

Naturtyper i Danmark
Naturtyper (naturkanon)
USA's udenrigsministre

USA's udenrigsminister er et føderalt embede under USA's regering. Udenrigsministeren er en del af præsidentens kabinet, og det er også præsidenten der udpeger udenrigsministeren efter sin egen indsættelse. Den officielle titel på udenrigsministeren er U.S. Secretary of State.

Den første amerikanske udenrigsminister var Thomas Jefferson, der blev udnævnt den 26. september 1789 af landets første præsident, George Washington. Pr. 26. januar 2021 er Antony Blinken den 71. udenrigsminister i landets historie.

Liste over USA's udenrigsministre

Se også 
 USA's præsidenter

Eksterne henvisninger 

 Fra USA's udenrigsministeriums hjemmeside
Panoramahoved

Et panoramahoved er et fotografisk værktøj, til montering på et fotostativ, som gør det muligt for fotografer en sekvens af billeder gennem indgangspupillen af en linse til at fremstille et panoramabillede. Den primære funktion med et panoramahoved er præcist at indstille rotationsaksen af kameraet omkring indgangspupillen for et givent objektiv således at parallakse fejl undgås.

Mens kameraet drejes optages en serie af billeder, derefter kan billeder samles ved hjælp af software, som enten automatisk (ved hjælp af billedanalyse) eller manuelt (ved at bruger markerer kontrolpunkter) gør det muligt at sammenflette billeder, til et enkelt panoramisk billede. Det endelige panoramiske billede kan derefter ses eller udskrives som et fast billede eller vises interaktivt ved hjælp software. 

Moderne panoramahoveder kan typisk tilpasses mange forskellige kameraer, og monteres på standard stativer. Professionelle modeller har præcisionslejer, skalaer der tillader at brugeren tager billeder på specifikke vinkler, låsepal for at stoppe med bestemte vinkelintervaller, integreret vaterpas til justering vater og andre funktioner for at maksimere kvaliteten.

Fotografi
Junkers Ju 88

Junkers Ju 88 er et tysk 2-motors bombefly, bygget af Junkers flyfabrikken.

Junkers Ju 88 var et af Luftwaffes primære bombefly under 2. verdenskrig, hvor det sammen med Heinkel He 111 og Dornier Do 17 udgjorde hovedparten af den styrke, der i 1940 udkæmpede det der sidenhen er blevet kendt som "Slaget om England". Flytypen deltog dog på stort set alle fronter under krigen.

Oprindeligt var Junkers Ju 188 tænkt som afløser for Ju 88, men da Ju 88 løbende blev moderniseret og videreudviklet, så kom Ju 188 reelt blot til at supplere Ju 88.

Der blev i alt bygget ca. 15.000 Ju 88.

Ju 088
Ju 088
Ju 088
Ju 088
Ju 088
Blackwater Park

Blackwater Park er den svenske progressiv dødsmetal-gruppe Opeths femte studiealbum. Det blev oprindeligt udgivet 27. februar 2001 af Music for Nations og Koch Records. Albummet følger op på og videreudvikler den stil, der arbejdedes med på forgængeren Still Life, og bandet har på det fortsat indarbejdet den blanding af dødsmetal, progressiv metal og elementer fra progressiv rock, som er blevet karakteristisk for bandets lyd. Albummet er opkaldt efter det tyske band af samme navn.

Blackwater Park var det første Opethalbum, som blev produceret af frontmanden fra Porcupine Tree, Steven Wilson, som også stod for støttevokal på nogle af albummets sange. Albummet betragtes af flere fans og kritikere som bandets hovedværk og blev relativt til genren en kommerciel succes, som introducerede bandet til en ny mængde fans. Albummet blev nr. 18 på IGN's liste fra januar 2007 over "topmetalalbum".

I år 2002 blev en ny udgave af albummet med to bonusnumre (som tidligere var blevet udgivet på singlepladen Still Day Beneath the Sun, som blev udgivet i begrænset oplag) og en musikvideo til sangen "Harvest". Der blev udgivet 2000 kopier af denne version.

Albummet indeholder desuden bandets første singleudgivelse; en radiotilpasning af sangen "The Drapery Falls".

Albummets omslag er designet af den amerikanske kunstner Travis Smith, der også har arbejdet sammen med bands som Death, Devin Townsend, Katatonia, Nevermore, Anathema, CKY, Soilwork, King Diamond, Novembre, Avenged Sevenfold og Strapping Young Lad.

Spor 
Som det oftest er tilfældet for bandets sange, er alle på albummet skrevet af Mikael Åkerfeldt. De første to riff på elektrisk guitar på femte sang er skrevet af Peter Lindgren.

 "The Leper Affinity" – 10:23
 "Bleak" – 9:16
 "Harvest" – 6:01
 "The Drapery Falls" – 10:54
 "Dirge for November" – 7:54
 "The Funeral Portrait" – 8:44
 "Patterns in the Ivy" – 1:53
 "Blackwater Park" – 12:08

Dobbelt-cd-udgave fra 2002 
  "Still Day Beneath the Sun" – 4:34
 "Patterns in the Ivy II" – 4:12
 "Harvest" − Et videoklip af Opeth i musikstudiet.

Noter

Eksterne henvisninger 
 

Opeth-album
Album fra 2001
Junkers Ju 188

Ju 188 er et tysk 2-motors bombefly bygget af Junkers flyfabrikken.

Junkers Ju 188 var tænkt som en forbedret udgave af et af Luftwaffes primære bombefly under 2. verdenskrig – nemlig Ju 88. Men da Ju 88 ligeledes blev videreudviklet og moderniseret under krigen, blev Ju 188 aldrig så udbredt som planlagt.

Efter krigen benyttede det franske og det britiske luftvåben i en kort periode enkelte Ju 188.

Ju 188
Ju 188
Ju 188
Ju 188
Ju 188
Ju 188
F.O.A.D.

F.O.A.D. (et akronym for Fuck Off And Die) er et album fra det norske black metal-band Darkthrone. Det blev udgivet i september 2007 og trækker Darkthrone længere væk fra deres black metal-rødder, mens det er større fokus på den punk-orienterede stil som blev introduceret på deres forrige album, samt mere traditionel heavy metal.

Spor
"These Shores Are Damned" – 5:04	
"Canadian Metal" – 4:44
"The Church of Real Metal" – 4:36
"The Banners of Old" – 4:40
"Fuck Off And Die" – 3:52
"Splitkein Fever" – 4:45
"Raised on Rock" – 3:27
"Pervertor of the 7 Gates" – 4:25
"Wisdom of the Dead" – 4:43

Album fra 2007
Darkthrone-album
Focke-Wulf Fw 189 Uhu

Focke-Wulf Fw 189 Uhu (: hornugle) var et lidt særpræget udseende tysk rekognoscerings-/bombefly under 2. verdenskrig.

Se også  
Sukhoj Su-12

Eksterne links

Bombefly
Luftwaffe
Fly fra 2. verdenskrig
Militærfly fra Tyskland
Observationsfly
2-motors propelfly
Focke-Wulf Fw 200 Condor

Fw 200 Condor fra Focke-Wulf var det største tyske bombefly under 2. verdenskrig.

Fw 200 Condor blev blandt andet brugt som maritimt patruljefly som patruljerede over Atlanterhavet, med den opgave at observere og videregive informationer om allierede konvojer til de tyske overfladeskibe og ubåde.

Flyet var i stand til at medføre bombelast, og var derfor i stand til at bidrage med angreb på konvojerne eller enkelte skibe.

Passagerfly 
Det Danske Luftfartselskab (DDL) havde to Fw 200A-0 kaldet OY-DAM "Dania" og OY-DEM "Jutlandia".

Den 9. april 1940 strandede "Dania" i London og blev konfiskeret af briterne.

Adolf Hitler havde en Fw 200 V1 som Führermaschine.

Se også 
 Aalborg Lufthavn (dokumentarfilm), en ugerevy med optagelser af DDL's "Dania" i den nyanlagte Aalborg Lufthavn

Eksterne henvisninger 

Maritime patruljefly
Luftwaffe
Fly fra 2. verdenskrig
Passagerfly
Bombefly
Militærfly fra Tyskland
4-motors propelfly
Orchid (album)

Orchid er debutalbummet fra det svenske progressiv dødsmetal-band Opeth.

Albummet blev udgivet i Europa gennem Candlelight Records i 1995 og senere i USA gennem Century Black, Century Media Records' black metal-datterselskab i 1997. Det blev genudgivet af Candlelight i 2000 med "Into the Frost of Winter" – en tidlig indspilning fra 1992. Det blev genudgivet igen i 2003 med samme bonusspor i en limited edition-tinboks. I 2008 blev albummet udgivet som en del af opsamlingen The Candlelight Years.

På grund af forvirring under mastering-processen blev slutningen på "Requiem" placeret foran "The Apostle in Triumph" – noget som Åkerfeldt senere har beklaget sig over.

Spor 
 "In The Mist She Was Standing" (Åkerfeldt, Lindgren) – 14:09
 "Under The Weeping Moon" (Åkerfeldt) – 9:52
 "Silhouette" (Nordin) – 3:07
 "Forest Of October" (Åkerfeldt, Lindgren) – 13:04
 "The Twilight Is My Robe" (Åkerfeldt, Lindgren) – 11:03
 "Requiem" (Åkerfeldt, Nordin) – 1:11
 "The Apostle In Triumph" (Åkerfeldt, Lindgren) – 13:01

Bonusspor på genudgivelsen fra 2000 
  "Into The Frost Of Winter" – 6:20

Referencer

Eksterne henvisninger 
 

Opeth-album
Debutalbum fra 1995
Messerschmitt Me 163

Messerschmitt Me 163 Komet er et tysk 1-motors jagerfly, bygget under 2. verdenskrig. Flyet var verdens første raketfly, som blev indsat i kamp.

Drivmidler 
Me 163's brændstof var det såkaldte C-stoff, der var hydrazin opblandet i metanol. Iltningsmidlet var det såkaldte T-stoff, der var 80 % brintoverilte. C- og T-stoff var hypergolske drivmidler, så de brændte ved kontakt. Dette gjorde det farligt at optanke en Me 163, for den mindste forurening af det andet stof ville udløse en eksplosionsagtig brand. To tankhold skiftedes til at fylde henholdsvis C- og T-stoff på flyet, efter en grundig afvaskning af dette. C-stoff var ydermere giftigt og T-stoff var meget reaktivt. Ved beskydning af jagerflyet, kunne stofferne blandes så flyet gik tabt. Flyet blev udelukkende brugt til luftforsvar over Tyskland imod England og USA's strategiske bombetogter fra maj 1944 og frem. Me 163 B (Produktionsversionen der så kamp) var bevæbnet med 2 x 30mm MK 108 maskinkanoner med 60 skud pr. kanon. Flyet var berygtet for sin høje hastighed og både Me 163 A og Me 163 B satte begge hastighedsrekorder med hhv. 1004,5 km/t og 1130 km/t, dog med den sidste var det meste af roret revet af. Flyets tanke kunne maksimalt indeholde nok brændstof fra start til yde fremdrift i otte minutter, hvilket gav Me 163 en operativ radius på ca. 30 km fra landingsbanen da størstedelene af brændstoffet blev brugt på at stige til B-17 bombeflyenes flyvehøjde. I den aktuelle luftkamp var det sjældent at Me 163 havde nok brændstof og moment til at kunne angribe en bombeflysformation mere end to gange før den var nødt til at svæve tilbage tilbage til basen.

Kampfly
Luftwaffe
Fly fra 2. verdenskrig
Militærfly fra Tyskland
Raketfly
Messerschmitt-fly
Weiler-Simmerberg

Weiler-Simmerberg er en købstad (markt) i Landkreis Lindau, i regierungsbezirk Schwaben, i den tyske delstat Bayern.

Geografi 
Weiler-Simmerberg ligger i Westallgäu og grænser op til Region Bregenzerwald i den østrigske delstat Vorarlberg.

Inddeling 
Kommunen er inddelt i områderne (Ortsbereich) Ellhofen, Simmerberg og Weiler im Allgäu. I området Weiler im Allgäu ligger landsbyerne og bebyggelserne:

Historie 

Kommunen fejrede i 2005 at det var 1111 år siden den blev nævnt første gang.
Weiler-Simmerberg hørte før 1805 til det østrigske herskab Bregenz-Hohenegg. Efter Freden i Pressburg (1805) blev kommunen en del af Bayern. Den nuværende kommune blev dannet i 1818. Det traditionsrige bryggeri Post Brauerei Weiler kan føre sin historie tilbage til 1650.

Eksterne henvisninger 

 Die Hausbachklamm mit Enschenstein und Wildrosenmoos
 Westallgäuer Heimatmuseum und die anderen Schausammlungen 

Westallgäu
Messerschmitt Me 410

Messerschmitt Me 410 Hornisse (: hveps) var et tysk 2-motors jagerfly, bygget under 2. verdenskrig.

Eksterne henvisninger 

Kampfly
Luftwaffe
Fly fra 2. verdenskrig
Militærfly fra Tyskland
2-motors propelfly
Messerschmitt-fly
Messerschmitt Me 323

Messerschmitt Me 323 Gigant er et tysk 6-motors transportfly, bygget af Messerschmitt GmbH under 2. verdenskrig. Me 323 blev kun brug i en kort periode (1941-1944), men fløj bl.a. med forsyninger til de tyske tropper under kampene i Rusland og Afrika. Flyet var på grund af sin størrelse og lave hastighed et let bytte for angribende jagerfly. Motorerne var Gnome-Rhône suppleret af Vichy-Frankrig.

Me 323 fandtes også som svævefly – uden motorer. Denne udgave hedder Me 321. Til at "trække" dette gigantiske svævefly byggede tyskerne en speciel udgave af Heinkel He 111 som blev kaldt Heinkel He 111Z (Zwilling). Dette var reelt to stk. Heinkel He 111 som var bygget sammen med i alt fem motorer.

Transportfly
Luftwaffe
Fly fra 2. verdenskrig
Militærfly fra Tyskland
Militære transportfly
6-motors propelfly
Messerschmitt-fly
Charles Evans Hughes

Charles Evans Hughes, Sr. (født 11. april 1862, død 27. august 1948) var en amerikansk advokat og republikansk politiker fra staten New York. 

Hughes var guvernør i New York fra 1907 til 1910, udenrigsminister fra 1921 til 1925 og dommer i den amerikanske højesteret i to omgange, fra 1910 til 1916 og igen fra 1930 til 1941. 

I 1916 var han desuden den republikanske kandidat til det amerikanske præsidentvalg, hvor han dog blev besejret af demokraten Woodrow Wilson.

Eksterne henvisninger 

 Info 

Udenrigsministre fra USA
Personer fra New York
Guvernører i New York
Højesteretsdommere fra USA